
UZNESENIE VLÁDY SLOVENSKEJ REPUBLIKY

č. 176
z 11. mája 2016
k návrhu na uzatvorenie Dohody medzi vládou Slovenskej republiky a vládou Jordánskeho hášimovského kráľovstva o vzájomnom zrušení vízovej povinnosti pre držiteľov diplomatických pasov
	Číslo materiálu:
	16920/2016

	Predkladateľ:
	podpredseda vlády a minister vnútra


Vláda
A. schvaľuje

A.1. návrh na uzatvorenie Dohody medzi vládou Slovenskej republiky a vládou Jordánskeho hášimovského kráľovstva o vzájomnom zrušení vízovej povinnosti pre držiteľov diplomatických pasov (ďalej len „dohoda”);

B. súhlasí

B.1. s tým, že jej dohoda nebude po podpise znovu predložená;

C. splnomocňuje

podpredsedu vlády a ministra vnútra 
a ako alternáta ministra zahraničných vecí a európskych záležitostí, štátneho tajomníka Ministerstva vnútra SR, štátneho tajomníka Ministerstva zahraničných vecí a európskych záležitostí SR, veľvyslanca Slovenskej republiky v Bejrúte

C.1. na podpis dohody;

D. ukladá

podpredsedovi vlády a ministrovi vnútra 

D.1. po podpise dohody požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti dohody,

D.2. požiadať ministra zahraničných vecí a európskych záležitostí zabezpečiť uverejnenie oznámenia o uzatvorení dohody v Zbierke zákonov Slovenskej republiky.

Vykonajú:
podpredseda vlády a minister vnútra

minister zahraničných vecí a európskych záležitostí

